দেশজুড়ে ৫টি বিশ্ববিদ্যালয় টাউনশিপ! বাজেটে বড় ঘোষণা অর্থমন্ত্রীর

ওয়েব ডেস্ক: উচ্চশিক্ষার প্রসারের লক্ষ্যে দেশজুড়ে পাঁচটি বিশ্ববিদ্যালয় টাউনশিপ (University Township) তৈরির ঘোষণা করলেন কেন্দ্রীয় অর্থমন্ত্রী (Union Finance Minister)। রবিবার সংসদে বাজেট (Union Budget 2026) পেশের সময় এই ঘোষণা করেন নির্মলা সীতারামন (Nirmala Sitharaman)। এর মধ্যে উল্লেখযোগ্য হল সারা দেশে পাঁচটি বিশ্ববিদ্যালয় টাউনশিপ তৈরির পরিকল্পনা। অর্থমন্ত্রী জানান, এই বিশ্ববিদ্যালয় টাউনশিপের মধ্যে থাকবে গবেষণাকেন্দ্রও।

এই বাজেটে দেশে সার্বিক শিক্ষার উপর জোর দিয়েছে কেন্দ্র সরকার। সংসদে বাজেট পেশের সময় অর্থমন্ত্রী নির্মলা সীতারামন জানান যে, দেশজুড়ে ১৬ হাজার নতুন সেকেন্ডারি স্কুল তৈরি হবে। এর পরেই তিনি জানান যে, দেশের সব রাজ্যের প্রতি জেলায় একটি করে মহিলাদের হস্টেল তৈরি করা হবে।

আরও পড়ুন: বাজেটে কনটেন্ট ক্রিয়েটরদের জন্য ১০ হাজার কোটির বরাদ্দ নির্মলার

একইসঙ্গে দেশে ‘আয়ুর্বেদ’ শিক্ষার প্রসার ঘটাতে বড় ঘোষণা করেন অর্থমন্ত্রী। বাজেট পেশার সময় দেশে তিনটি ‘অল ইন্ডিয়া ইনস্টিটিউট অফ আয়ুর্বেদ’ (All India Institute of Ayurveda) তৈরির ঘোষণা করেন নির্মলা সীতারামন।